**2022 йил январь ойи якунлари тўғрисида**

Ўтган 2022 йил январь ойида мурожаатлар билан ишлаш, уларнинг сонини камайтириш ва ўсишини олдини олиш, муддатида кўриб чиқилишини таъминлаш борасида зарурий чоралар кўриб борилди.

Жумладан, жорий йилнинг январь ойида банк Бош офисига жами 623 та мурожаатлар келиб тушган бўлиб, ўтган йилнинг мос даврига нисбатан 278 тага ёки 31 фоизга камаган.

Хусусан, жорий йилнинг январь ойида ўтган йилнинг мос даврига нисбатан имтиёзли кредит ажратилиши билан боғлиқ мурожаатлар 351 тага ёки 50 фоизга камайди. Банкка келган мурожаатларнинг 488 таси Президент виртуал ва Халқ қабулхоналари орқали юборилган.

Банк Бош офисига барча инстанциялар орқали келиб тушган мурожаатларнинг 57 фоизи имтиёзли, 13 фоизи банк ходимларининг ҳатти-ҳаракатлари, 9 фоизи бошқа кредитлар ажратилиши ва 5 фоизи кредит муддатини узайтириш ва 16 фоизи бошқа масалаларни ташкил қилди. Шу билан бирга, банк Бошқаруви томонидан фуқаролар ва тадбиркорлар билан доимий равишда шахсий ва сайёр қабуллар ташкил этилиб, мурожаат қилувчилар кўтарган масалаларини жойида ҳал қилиш юзасидан чоралар кўриб борилмоқда.